شەفەق نیوز/ وەزارت وەرگری تورکیا، ئمڕوو دووشەممە، راگەیان کوشتن ٣٥ ئەندام لە پەکەکە لە ماوەی سێ ڕووژ دویایین، لەناوچەی نەبع سەلام لە باکوور سوریا.
وەزارەتەگە لەبەیانامەیگ وت: هێزەیلیگ لە کەرت کوماندۆز، ئمڕوو، توینستن ٣ (تیرۆرست) لە مەوقەی جیوەجیکردن پەلامارەیگ دژوە ناوچەی ئۆپراسیۆن نەبع سەلام بکوشن.
بەیاننامەگە وتیش؛ وەگەرد کوشتن ئەو سێیانە، ژمارەی کوشیاگەیل لە رێکخراو پەکەکە لە سێ رووژ دویایین رەسیە ٣٥.
